नीतीश कुमार नवम्बर 2005 में सीएम बने. अगले साल से उनका जनता दरबार चलने लगा. आम लोगों को इज्जत देने की गरज से उन्होंने इसका नाम रखा 'जनता के दरबार में मुख्यमंत्री.' इस कार्यक्रम की खूब सराहना हुई. कभी-कभी फरियादियों की तादाद हजार पार कर जाती थी. आम तौर पर महीने के पहले, दूसरे और तीसरे सोमवार को इसका आयोजन होता था. इसके जरिए सरकार को जानकारी मिलती थी कि जन कल्याण की उसकी योजनाएं जमीन पर पहुंच रही हैं या नहीं.